**LĒMUMS**

Liepājā

|  |  |
| --- | --- |
| 2022.gada 13.oktobrī |  Nr.369/14(prot. Nr.14, 20.§) |

Par dzīvokļa īpašumu

Baznīcas ielā 20-4, Liepājā

Ar SIA “Publisko aktīvu pārvaldītājs Possessor” 2022.gada 19.augusta vēstuli Nr.1.17/4869 “Par dzīvokļa īpašumu Baznīcas ielā 20-4, Liepājā, piedāvāšanu pašvaldībai” Liepājas valstspilsētas pašvaldība informēta par to, ka, pamatojoties uz Kurzemes apgabaltiesas zvērinātas notāres Aijas Burbeckas 2022.gada 16.maija aktu par mantojuma lietas izbeigšanu (iereģistrēts akts apliecinājuma reģistrā Nr.2151), SIA “Publisko aktīvu pārvaldītājs Possessor” 2022.gada 1.augustā no Kurzemes apgabaltiesas iecirkņa Nr.5 zvērinātās tiesas izpildītājas Agneses Biķes pārņēma valdījumā valstij piekrītošo dzīvokļa īpašumu Nr.4 Baznīcas ielā 20, Liepājā, ar kadastra Nr.17009000265.

 Publiskas personas mantas atsavināšanas likuma 45.panta pirmā daļa noteic, ka dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgais dzīvokļa īpašums. Ja pašvaldības dome pieņem lēmumu par dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt dzīvokļa īpašumu savā īpašumā, to atsavina šajā likumā noteiktajā kārtībā.

Dzīvokļa īpašums Nr.4 Baznīcas ielā 20, Liepājā ir dzīvošanai derīgā stāvoklī, un dzīvokļa īpašums ir nepieciešams pašvaldības funkciju veikšanai, sniedzot palīdzību iedzīvotājiem dzīvokļa jautājumu risināšanā.

Pamatojoties uz Publiskas personas mantas atsavināšanas likuma 45.panta pirmo daļu, likuma “Par pašvaldībām” 21.panta pirmās daļas 17.punktu un izskatot Liepājas valstspilsētas pašvaldības domes pastāvīgās Finanšu komitejas 2022.gada 6.oktobra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Piekrist pārņemt Liepājas valstspilsētas pašvaldības īpašumā dzīvokli Nr.4 dzīvojamajā mājā Baznīcas ielā 20, Liepājā (kadastra Nr.17009000265) pašvaldības autonomās funkcijas - sniegt palīdzību iedzīvotājiem dzīvokļa jautājumu risināšanā -veikšanai.

2. Liepājas pilsētas pašvaldības iestādei “Nekustamā īpašuma pārvalde” pēc lēmuma 1.punktā minētā īpašuma pārņemšanas organizēt nekustamā īpašuma reģistrēšanu zemesgrāmatā uz Liepājas valstspilsētas pašvaldības vārda.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | pašvaldības administrācijas Finanšu pārvaldes Nodokļu administrēšanas daļai, Izpilddirektora birojam, Nekustamā īpašuma pārvaldei, SIA “LIEPĀJAS NAMU APSAIMNIEKOTĀJS”, SIA “Publisko aktīvu pārvaldītājs Possessor” |